ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
அகில இந்திய வானொலி, டாக்டர் ராஜேந்திர பிரசாத் நினைவு சொற்பொழிவை 2022 டிசம்பர் 3ம் தேதி ஒலிபரப்புகிறது
அகில இந்திய வானொலியில், டாக்டர் ராஜேந்திர பிரசாத் வருடாந்திர நினைவு சொற்பொழிவு நிகழ்ச்சியில், 2022 டிசம்பர் 3ம் தேதி மக்களவைத் தலைவர் திரு. ஓம் பிர்லா உரையாற்றுகிறார். இது 2022, டிசம்பர் 3ம் தேதி இரவு 9.30 மணி முதல் ஒலிபரப்பாக உள்ளது. ரசிகர்கள் 100.1 எஃப்எம் கோல்டு, 102.6 எஃப்எம் ரெயின்போ, அகில இந்திய வானொலியின் முதன்மை அலைவரிசைகள், @airnewsalerts என்ற டுவிட்டர் பக்கம், அகில இந்திய வானொலியின் அதிகாரபூர்வ யூட்-ட்யூப் அலைவரிசை, NewsOnAir செயலி போன்றவற்றில் இதன் ஒலிபரப்பைக் கேட்டு ரசிக்கலாம்.
தூர்தர்ஷன் செய்திகளில், 2022, டிசம்பர் 3ம் தேதி காலை 10.30 மணி முதல் இந்த சொற்பொழிவு ஒளிபரப்பாகிறது.
சொற்பொழிவின் இந்த ஆண்டுக்கான கருப்பொருள், இந்திய சுதந்திரத்தின் 75-வது ஆண்டு நிறைவுவிழா என்பதாகும்.
டாக்டர் ராஜேந்திர பிரசாத் நினைவு சொற்பொழிவு:
நாட்டின் முதல் குடியரசுத் தலைவர் டாக்டர் ராஜேந்திர பிரசாத் நினைவாக அகில இந்திய வானொலி, சொற்பொழிவு நிகழ்ச்சியை நடத்தி வருகிறது. எளிமையின் மறுஉருவம், புகழ்பெற்ற அறிஞர், அரசியலமைப்புச் சபையின் தலைவர் என்ற பன்முகத் தன்மைக்குச் சொந்தக்காரரான டாக்டர் ராஜேந்திர பிரசாத், இந்தியா மற்றும் இந்தியர்கள் குறித்த தலைசிறந்த தொலை நோக்குப்பார்வையைக் கொண்டிருந்தவர் ஆவர்.
அவரை கவுரவிக்கும் விதமாக, கடந்த 1969ம் ஆண்டு முதல், இந்த நினைவு சொற்பொழிவு நிகழ்ச்சியை அகில இந்திய வானொலி ஒலிபரப்பு வருகிறது. முன்னாள் குடியரசுத் தலைவர் டாக்டர் சங்கர் தயாள் சர்மா, முன்னாள் பிரதமர் அடல் பிஹாரி வாஜ்பாய், முன்னாள் குடியரசுத் துணைத்தலைவர் எம். வெங்கைய்ய நாயுடு, இலக்கியவாதிகளான பிரசாத் திவிவேதி, மகாதேவி வெர்மா, ஹரிவன்ஷ் ராய் பச்சன் உள்ளிட்டோர் இந்த புகழ்பெற்ற சொற்பொழிவு நிகழ்ச்சியில், இந்திய கலாச்சாரம் உள்ளிட்டவை குறித்து சொற்பொழிவாற்றியுள்ளனர்.
ஒவ்வொரு ஆண்டும், டிசம்பர் 3ம் தேதி அன்று, டாக்டர் ராஜேந்திர பிரசாத்தின் பிறந்த தினத்தையொட்டி, அகில இந்திய வானொலி இந்த சிறப்பு சொற்பொழிவு நிகழ்ச்சியை ஒலிபரப்பு வருகிறது. தேசிய அரசியல், கலாச்சாரம் மற்றும் சமூக சூழல் ஆகியவற்றின் சாதனைகளை மட்டுமல்லாமல், நாட்டின் எதிர்காலம் குறித்த விமர்சனங்களும், இந்த சொற்பொழிவில் இடம்பெறுவது உண்டு.
அறிவியல் மற்றும் தொழில்நுட்பத்துறை
அருணாச்சலப் பிரதேசத்தின் தொலைதூரப் பகுதியில் உள்ள கிமினில் வடகிழக்கு பழங்குடியினருக்கான புதிய பயோடெக்னாலஜி மையத்தை மத்திய அமைச்சர் டாக்டர் ஜிதேந்திர சிங் திறந்து வைத்தார்
அருணாச்சலப் பிரதேசத்தின் தொலைதூரப் பகுதியில் உள்ள கிமினில் வடகிழக்கு பழங்குடியினருக்கான புதிய உயிரி தொழில்நுட்ப  மையத்தை மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் இன்று திறந்து வைத்தார்.
மாநிலத்தில் உள்ள பழங்குடியின மக்களின் சமூக-பொருளாதார நிலையை மேம்படுத்த "உயிரி வளங்கள் மற்றும் நிலையான வளர்ச்சி மையம்" பெரிதும் உதவும் என்றார் அவர். உயிரித் தொழில்நுட்பக் கருவிகளைப் பயன்படுத்தி உள்ளூர் உயிரி வளங்களைப் பாதுகாத்தல் மற்றும் நிலையாகப் பயன்படுத்துவதை இந்த மையம் நோக்கமாகக் கொண்டுள்ளது என்று கூறிய அவர், அறிவியல் மற்றும் தொழில்நுட்ப அமைச்சகத்தின் உயிரி தொழில்நுட்ப துறையின் ஆதரவை இது பெற்றுள்ளது என்றார்.
திரு நரேந்திர மோடி பிரதமராக பதவியேற்றதிலிருந்து, இந்தியாவின் வடகிழக்கு பகுதியின் வளர்ச்சிக்கும், பழங்குடியினரின் மேம்பாட்டிற்கும் சிறப்பு முன்னுரிமை அளித்து வருவதாக டாக்டர் ஜிதேந்திர சிங் கூறினார்.
கடந்த ஏழு ஆண்டுகளில், விவசாயம், நீர் மின்சாரம், உள்கட்டமைப்பு, தகவல் தொடர்பு தொழில்நுட்பம், சுற்றுலா, உணவு பதப்படுத்துதல் ஆகியவற்றின் மேம்பாட்டிற்கு புதிய வழிகளை உருவாக்குவதில் குறிப்பிடத்தக்க நடவடிக்கைகள் எடுக்கப்பட்டுள்ளன என்று அவர் கூறினார்.
பிராந்தியத்தின் நன்மைக்காக பின்வரும் மூன்று முக்கிய திட்டங்களை செயல்படுத்துவதில் மையம் கவனம் செலுத்துகிறது என்று அமைச்சர் கூறினார்-  முன்னணி ஆர்ச்சிட் வகைகளை பாதுகாப்பதற்காக கிமினில் அதி நவீன மையம் மற்றும் அருணாச்சலப் பிரதேசத்தின் தேர்ந்தெடுக்கப்பட்ட மாவட்டங்களில் அலகுகள்,  அருணாச்சலப் பிரதேசத்தின் தேர்ந்தெடுக்கப்பட்ட மாவட்டங்களில் வாழை நார் பிரித்தெடுத்தல் மற்றும் செயலாக்க பிரிவுகளை நிறுவுதல், மற்றும்  நறுமணப் பயிர்கள் மற்றும் தொழில் முனைவோர் வளர்ச்சியை மேம்படுத்துவதற்காக அரோமா அலகு நிறுவுதல்.
இந்தத் திட்டத்தின் மூலம்  மாணவர் பயிற்சித் திட்டம்,  தொழில்நுட்பப் பயிற்சித் திட்டம் ,  ஆசிரியப் பயிற்சித் திட்டம் மற்றும்  தொழில் முனைவோர் மேம்பாட்டுத் திட்டம் உள்ளிட்ட நான்கு வெவ்வேறு வகையான பயிற்சித் திட்டங்கள் செயல்படுத்தப்படுகின்றன.
மேலும் விவரங்களுக்கு, கீழ்காணும் ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1770268
அறிவியல் மற்றும் தொழில்நுட்பத்துறை
குவாண்டம் தொடர்பான ஆய்வு
மத்திய அறிவியல் தொழில் நுட்பத்துறையின் கீழ் செயல்படும், கொல்கத்தாவில் உள்ள தன்னாட்சி நிறுவனமான எஸ்.என்.போஸ் அடிப்படை அறிவியலுக்கான தேசிய மையத்தின் விஞ்ஞானிகள் குவாண்டம் தொடர்பான ஆய்வில் புதிய செயல் முறையை உருவாக்கியுள்ளனர். இது தொடர்பான விரிவான தகவலுக்கு : https://pib.gov.in/PressReleasePage.aspx?PRID=1625710
(Visitor Counter : 140
பெட்ரோலியம் மற்றம் இயற்கை எரிவாயு அமைச்சகம்
இந்தியாவிற்கான கச்சா எண்ணெயின் விலை 17.11.2017 அன்று ஒரு பீப்பாய்க்கு 60.27 அமெரிக்க டாலராக நிர்ணயம்
சர்வதேச சந்தையில் இந்தியாவிற்கான கச்சா எண்ணெயின் விலை 17.11.2017 அன்று ஒரு பீப்பாய்க்கு 60.27 அமெரிக்க டாலராக நிர்ணயிக்கப்பட்டுள்ளது. இதனை மத்திய பெட்ரோலியம் மற்றும் இயற்கை எரிவாயுத் துறை அமைச்சகத்தின் கீழ் செயல்படும் பெட்ரோலியம் திட்டமிடுதல் மற்றும் பகுப்பாய்வு அமைப்பு வெளியிட்டுள்ளது. 16.11.2017 அன்று 60.57 அமெரிக்க டாலராக இருந்த கச்சா எண்ணெயின் விலை 17.11.2017 அன்று 60.27 அமெரிக்க டாலராக குறைந்துள்ளது.
இந்திய ரூபாயில் கச்சா எண்ணெயின் மதிப்பு 16.11.2017 அன்று ரூ. 3954.83 ஆகவும் 17.11.2017 அன்று ரூ. 3908.55 ஆகவும் இருந்தது. 16.11.2017 அன்று ரூ. 65.30 ஆக இருந்த அமெரிக்க டாலருக்கு இணையான இந்திய ரூபாயின் மதிப்பு 17.11.2017 அன்று ரூ. 64.85 ஆக உள்ளது.
இது குறித்த அட்டவணை வருமாறு:
|
|
விவரங்கள்
|
|
அலகு
|
|
நவம்பர் 17, 2017 அன்றான விலை 
|
|
கச்சா எண்ணெய் 
|
|
ஒரு பீப்பாய்க்கான அமெரிக்க டாலர்
|
|
60.27 
|
|
ஒரு பீப்பாய்க்கான அமெரிக்க டாலர் இந்திய ரூபாய்
|
|
3908.55 
|
|
டாலருக்கு நிகரான இந்திய ரூபாயின் மாற்று மதிப்பு
|
|
64.85 
(
நிதி அமைச்சகம்
தமிழகத்தின் தொழிலியல் வழித்தடத்தில் சாலை இணைப்பைத் தரம் உயர்த்த 484 மில்லியன் டாலர் மதிப்பிலான கடன் ஒப்பந்தம்: ஆசிய வளர்ச்சி வங்கி, இந்திய அரசு கையெழுத்து
தமிழகத்தில் போக்குவரத்து இணைப்பை மேம்படுத்தவும், சென்னை- கன்னியாகுமரி தொழிலியல் வழித்தடத்தில் தொழில்துறையின் வளர்ச்சிக்காகவும் 484 மில்லியன் டாலர் மதிப்பிலான கடன் ஒப்பந்தத்தில் இன்று ஆசிய வளர்ச்சி வங்கியும், இந்திய அரசும் கையெழுத்திட்டன.
கிழக்குக் கடற்கரை பொருளாதார மண்டலத்தின் ஒரு பகுதியாக, மேற்குவங்கம் முதல் தமிழகம் வரையிலான சென்னை- கன்னியாகுமரி தொழிலியல் வழித்தடம், தெற்கு, தென்கிழக்கு மற்றும் கிழக்கு ஆசியாவின் உற்பத்தியோடு இந்தியாவை இணைக்கின்றது. கிழக்குக் கடற்கரை பொருளாதார மண்டலத்தை மேம்படுத்தும் பணிகளில் ஆசிய வளர்ச்சி வங்கி, இந்திய அரசின் முன்னணி கூட்டாளியாக செயல்படுகிறது.
தமிழ்நாடு தொழிலியல் இணைப்புத் திட்டத்தில், இந்திய அரசின் சார்பாக பொருளாதார விவகாரங்கள் துறையின் கூடுதல் செயலாளர் திரு ரஞ்சித் குமார் மிஸ்ராவும், ஆசிய வளர்ச்சி வங்கியின் சார்பாக அதன் இந்திய இயக்குநர் திரு. டேகியோ கொனிஷியும் இந்த ஒப்பந்தத்தில் கையெழுத்திட்டனர்.
தமிழகத்தில் சென்னை முதல் கன்னியாகுமரி இடையே மொத்தம் உள்ள 32 மாவட்டங்களில் 23 மாவட்டங்களில் சுமார் 590 கிலோமீட்டர் வரையிலான மாநில நெடுஞ்சாலைகளை இந்தத் திட்டம் தரம் உயர்த்தும். தொழில் முனையங்களை கடலோர நிலப்பகுதி மற்றும் துறைமுகங்களுடன் இணைப்பதன் வாயிலாக, குறிப்பாக, சர்வதேச உற்பத்தி இணைப்புகள் மற்றும் சர்வதேச மதிப்பு சங்கிலிகளில் இந்திய தயாரிப்புகளின் பங்கு அதிகரிக்கப்படுவதுடன், இந்த வழித்தடத்தில் வேலைவாய்ப்புகளும் உருவாக்கப்படும்.
சாலை கண்காணிப்பு மற்றும் அமலாக்கத்திற்கான மேம்பட்ட தொழில்நுட்பங்களின் மூலம் சாலை பாதுகாப்பு மேம்பாட்டு திட்டங்களும் வலுவடையும். கூடுதலாக, தமிழகத்தின் நெடுஞ்சாலைகள் மற்றும் சிறு துறைமுகங்கள் துறையின் திட்டமிடல் திறனை மேம்படுத்தவும் இந்தத் திட்டம் உதவிகரமாக இருக்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1727501
-----
(Visitor Counter : 588
அறிவியல் மற்றும் தொழில்நுட்பத்துறை
தங்களின் வீட்டுக் கதவுகளைத் தட்டும் ஸ்டார்ட்-அப் வாய்ப்புகளை ஏற்கும் வகையில் இளைஞர்களின் மனநிலையை மாற்ற மத்திய அமைச்சர் டாக்டர் ஜிதேந்திர சிங் அழைப்பு விடுத்துள்ளார்
தங்களின் வீட்டுக் கதவுகளைத் தட்டும் ஸ்டார்ட்-அப் வாய்ப்புகளை ஏற்கும் வகையில் இளைஞர்களின் மனநிலையை மாற்ற மத்திய அறிவியல் மற்றும் தொழில்நுட்பத் துறை இணை அமைச்சர் ; புவி அறிவியல் துறை இணை அமைச்சர் ; பிரதமர் அலுவலகம், பணியாளர் நலன், பொதுமக்கள் குறைதீர்த்தல், ஓய்வூதியங்கள், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங் அழைப்பு விடுத்துள்ளார்.
ஜம்மு காஷ்மீரில் உள்ள கத்துவாவில் அறிவியல் மற்றும் தொழில்நுட்ப அமைச்சகத்தின் சிஎஸ்ஐஆர் ஏற்பாடு செய்திருந்த “இளம் ஸ்டார்ட்-அப் மாநாட்டை” தொடங்கி வைத்துப் பேசிய டாக்டர் ஜிதேந்திர சிங், அரசு வேலை மனப்பான்மை குறிப்பாக வட இந்தியாவில் ஸ்டார்ட்-அப் கலாச்சாரத்திற்குத் தடையாக உள்ளது என்றார்.
ஸ்டார்ட்-அப் நிறுவனம் தொடங்குவதற்காக வேலையை விட்டு விலகிய இரண்டு பி-டெக் மற்றும் ஒரு மெக்கானிக்கல் இன்ஜினியர் உட்பட தங்களின் அனுபவங்களை விவரித்த நான்கு இளைஞர்களின் வெற்றிக் கதைகளைக் குறிப்பிட்டுப் பேசிய, டாக்டர் ஜிதேந்திர சிங், சிஎஸ்ஐஆர் மூலம் தாம் முன்னெடுத்த "ஊதாப் புரட்சி" குடியரசு தின அலங்கார ஊர்தி அணிவகுப்பில் ஒரு பகுதியாக மாறியதையும் இது நாடு தழுவிய அங்கீகாரத்தையும் புகழையும் பெற்றதையும் சுட்டிக்காட்டினார்.
ஜம்மு காஷ்மீரில் இருந்து உருவான ‘ஊதாப் புரட்சி’ கவர்ச்சிகரமான ஸ்டார்ட்-அப் வழிகளைத் திறந்துள்ளது என்பதையும் ஊதாநிறப் பூவின் நமணப்பொருள் துறையில் நுழைந்தவர்கள் அதன் மூலம் பெரும் செல்வத்தை ஈட்டுகிறார்கள் என்பதையும் டாக்டர் ஜிதேந்திர சிங் சுட்டிக்காட்டினார். பல இளம் தொழில்முனைவோர் தங்கள் சொந்த ஸ்டார்ட்-அப்களை நிறுவுவதற்காக லாபகரமான பன்னாட்டு நிறுவன வேலைகளை விட்டு வெளியேறுவதைக் காணுகின்ற சில முன்மாதிரியான நிகழ்வுகளை கவனத்தில் கொள்வது அவசியம் என்று அவர் கூறினார். இதில் மகத்தான வாய்ப்புகள் இருப்பதை இந்த இளம் தொழில்முனைவோர் உணரத் தொடங்கியிருப்பதாகவும் அவர் தெரிவித்தார்.
கடந்த காலங்களில் பயன்படுத்தப்படாமல் விடப்பட்ட வழங்களைக் கொண்ட ஜம்மு காஷ்மீர் மற்றும் பல மலைப் பிரதேசங்கள், இமயமலை மாநிலங்கள் அடுத்த 25 ஆண்டுகளில், இந்தியாவின் எதிர்கால பொருளாதாரத்தை கட்டியெழுப்ப ஒரு குறிப்பிடத்தக்க மதிப்புக் கூடுதலை உருவாக்க உள்ளன என்று டாக்டர் ஜிதேந்திர சிங் கூறினார். பிரதமர் நரேந்திர மோடி இந்த துறைகளில் கவனம் செலுத்தி வருவதால், 2047-ம் ஆண்டுக்குள் இந்தியாவை உலக பீடத்தில் அமர்த்துவதில் இவை முக்கியப் பங்காற்றப் போகின்றன என்றார் அவர்.
முன்னதாக,ஜம்மு காஷ்மீர், இமாச்சலப் பிரதேசம், பஞ்சாப் மற்றும் நாட்டின் பிற பகுதிகளைச் சேர்ந்த தொழில்முனைவோர்களால் அமைக்கப்பட்ட ஸ்டார்ட்அப் அரங்குகளையும், கத்துவாவில் உள்ள பல்வேறு கல்வி நிறுவனங்களின் மாணவர்களால் அமைக்கப்பட்ட மாதிரிகளையும் டாக்டர் சிங் பார்வையிட்டார்.
இந்த மாநாட்டில் புகழ்பெற்ற தொழில்முனைவோர், தொழில்துறை தலைவர்கள், கல்வியாளர்கள், முன்னணி முதலீட்டு நிறுவனங்களின் பிரதிநிதிகள், வளர்ச்சிக்கு உதவுவோர் மற்றும் ஊக்குவிப்பாளர்கள் கலந்துகொண்டனர்.
மாநாட்டின் போது, தங்களின் வெற்றிக் கதைகள் மற்றும் அனுபவங்களைப் பகிர்ந்து கொண்ட உள்ளூர் முன்னணி விவசாயிகள், சரியான முறையில் கைதூக்கிவிடுதல் மற்றும் தங்களின் முயற்சிகளில் கணிசமான ஆதரவின் மூலம் அதைச் சாத்தியப்படுத்தியதற்கு சிஎஸ்ஐஆர்-க்கு நன்றி தெரிவித்தனர்.
மத்திய அமைச்சரவை
இந்தியா மற்றும் உஸ்பெகிஸ்தான் இடையே மின்னணு நிர்வாகத் துறையில் ஒத்துழைப்பு: மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய அமைச்சரவை இந்தியா-உஸ்பெகிஸ்தான் இடையே மின்னணு நிர்வாகத் துறையில் ஒத்துழைப்பிற்கான புரிந்துணர்வு ஒப்பந்தத்திற்கு பின்னேற்பு ஒப்புதல் அளித்துள்ளது.
இந்த ஒப்பந்தம் மின்னணு நிர்வாகம், தகவல் தொழில்நுட்பக் கல்வி, பல்வேறு துறைகளில் மின்னணு நிர்வாக அமலாக்கம், தரவு மையங்கள் அமைப்பது ஆகியவற்றை ஊக்குவிக்கும்.
(Visitor Counter : 54
வணிகம் மற்றும் தொழில்துறை அமைச்சகம்
வளர்ந்து வரும் சவால்களை எதிர்கொண்டு உலகளாவிய சிறந்த அடையாளத்தை உருவாக்கும் வகையில் தேயிலைத் தொழில்துறையை வலுப்படுத்த பல்வேறு நடவடிக்கைகள் எடுக்கப்பட்டுள்ளன
வளர்ந்து வரும் சவால்களை எதிர்கொண்டு உலகளாவிய சிறந்த அடையாளத்தை உருவாக்கும் வகையில் தேயிலைத் தொழில்துறையை வலுப்படுத்த பல்வேறு நடவடிக்கைகள் எடுக்கப்பட்டுள்ளன.
தேயிலை உற்பத்தியில் உலகில் இரண்டாவது இடம் வகிக்கும் இந்தியா, உள்நாட்டுத் தேவைகளைப் பூர்த்தி செய்யும் வகையில் தன்னிறைவு பெற்றுத் திகழ்வதுடன், ஏற்றுமதியிலும் சிறந்து விளங்குகிறது. தேயிலை ஏற்றுமதியில் உலக அளவில் இந்தியா நான்காவது இடம் வகிக்கிறது.
இந்தியத் தேயிலை தொழில்துறை 11 லட்சத்து 60 ஆயிரம் பேருக்கு நேரடியாக வேலைவாய்ப்புகளை வழங்குவதுடன் ஏராளமானோருக்கு மறைமுகமாக வேலை வாய்ப்புகளை வழங்கி வருகிறது.
இந்தியத் தேயிலை உற்பத்தியில் சிறு உற்பத்தியாளர்களின் பங்கு 52 சதவீதமாக உள்ளது. தற்போது நாட்டில் சுமார் 2 லட்சத்து 30 ஆயிரம் சிறு தேயிலை விவசாயிகள் உள்ளனர். இந்தப் பிரிவினரின் மேம்பாட்டுக்காக மத்திய அரசு எடுத்துள்ள நடவடிக்கைகள்:
- தேயிலை வாரியத்தின் மூலம் மத்திய அரசு 352 சுய உதவிக் குழுக்கள், 440 உழவர் உற்பத்தியாளர் குழுக்கள் மற்றும் 17 உழவர் உற்பத்தியாளர் நிறுவனங்களை ஏற்படுத்தியுள்ளது.
- சிறு தேயிலை விவசாயிகள் பயன்பெறும் வகையில் பயிர் மேலாண்மை தொடர்பாக பல்வேறு கருத்தரங்குகளுக்கு ஏற்பாடு செய்யப்படுகிறது.
- இயந்திரங்கள் மூலமான அறுவடைக்கு உதவிகள் வழங்கப்படுகின்றன.
- சிறு தேயிலை விவாசயிகள், தேயிலை தொடர்பான சிறிய நிறுவனங்களை தொடங்கி அவர்களைத் தொழில் முனைவோராக்க உதவிகள் வழங்கப்படுகின்றன.
- இந்த நிதியாண்டில் ஜனவரி மாதம் வரை சிறு தேயிலை விவசாயிகள் 2845 பேருக்கு வாழ்வாதாரங்களை மேம்படுத்த உதவித்தொகை வழங்கப்பட்டுள்ளது.
தேயிலைத் தொழில்துறையை ஊக்குவிக்க கீழ்கண்ட நடவடிக்கைகள் எடுக்கப்பட்டுள்ளன:
- தேயிலை ஏற்றுமதியை அதிகரிக்கும் நோக்கில் வாங்குவோர் மற்றும் ஏற்றுமதியாளர்களுக்கு இடையேயான கூட்டங்களுக்கு ஏற்பாடு செய்யப்படுகிறது.
- இந்திய தேயிலைகளை ஊக்குவிக்க ஊடகப் பிரச்சார இயக்கங்கள் மேற்கொள்ளப்படுகின்றன.
டார்ஜிலிங் தேயிலை நாட்டின் முதல் புவிசார் குறியீடு பெற்ற தேயிலையாக விளங்குகிறது. டார்ஜிலிங் மாவட்டத்தில் 87 தேயிலைத் தோட்டங்களில் இவை உற்பத்தி செய்யப்படுகின்றன. தற்போது டார்ஜிலிங் தேயிலை உற்பத்தி 6 முதல் 7 மில்லியன் கிலோகிராமாக உள்ளது. டார்ஜிலிங் தேயிலை உற்பத்தியாளர்களின் பிரச்சனைகளுக்குத் தீர்வு காண்பதற்கு தேயிலை வாரியமும் வர்த்தக அமைச்சகமும் நடவடிக்கைகளை எடுத்துள்ளன.
ஒட்டு மொத்தத்தில் தேயிலை தொழில்துறையின் வளர்ச்சிக்காக தேயிலை மேம்பாடு மற்றும் ஊக்குவிப்புத் திட்டத்தில் மேலும் சில திருத்தங்களுக்கு தேயிலை வாரியம் பரிந்துரைத்துள்ளது.
புவி அறிவியல் அமைச்சகம்
தமிழகம், புதுச்சேரி, காரைக்காலில் மே 18ம் தேதி கனமழைக்கு வாய்ப்பு
தமிழகம், புதுச்சேரி, காரைக்காலில், ஒரு சில இடங்களில் மே 18ஆம் தேதி கனமழைக்கு வாய்ப்புள்ளது என்று தேசிய வானிலை முன்னறிவிப்பு மையம் தெரிவித்துள்ளது.
இந்திய வானிலைத் துறையின் தேசிய வானிலை முன்னறிவிப்பு மையம் விடுத்துள்ள செய்தியில் கூறியிருப்பதாவது:
லட்சத்தீவு, கேரளா, மாஹே, கடலோர கர்நாடகா, தமிழகம், புதுச்சேரி மற்றும் காரைக்கால் பகுதியில் ஒரு சில இடங்களில் இன்றும், நாளையும் இடி, மின்னலுடன் கூடிய கன மழை முதல் மிக அதிக கனமழைக்கு வாய்ப்புள்ளது.
தென் கிழக்கு அரபிக்கடல் பகுதி மற்றும் அதனையொட்டியுள்ள லட்சத்தீவு, மாலத்தீவு, அதனையொட்டியுள்ள இந்தியப் பெருங்கடல் பகுதி, கேரளா மற்றும் கர்நாடக கடலோர பகுதிகளில் மணிக்கு 50 முதல் 70 கி.மீ வேகத்தில் காற்று வீசும் வாய்ப்புள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1718508
நுகர்வோர் நலன், உணவு மற்றும் பொது விநியோகம் அமைச்சகம்
பிரதமரின் ஏழைகள் மறுவாழ்வு உணவுத் திட்டத்தின் கீழ் இலவச ரேஷன் திட்டத்தை நவம்பர் 2020 வரை நீட்டித்ததற்காக பிரதமர் நரேந்திர மோடிக்கு திரு. ராம் விலாஸ் பஸ்வான் நன்றி தெரிவித்தார்
தேசிய உணவுப் பாதுகாப்புச் சட்டத்தின் படி இலக்கு நிர்ணயிக்கப்பட்ட பொது விநியோகத் திட்டத்தின் கீழ் வரும்  அனைத்துப் பயனாளிகளுக்கும்  ஒரு நபருக்கு மாதம் 5 கிலோ கூடுதல் உணவு தானியங்கள் வழங்குவதற்கான வழிமுறை, தயார்நிலை மற்றும் அமைச்சகம் எடுத்துள்ள நடவடிக்கைகள் குறித்த தகவல்களை வழங்க காணொளி மூலம் ஊடகச் சந்திப்பு ஒன்றை மத்திய நுகர்வோர் விவகாரங்கள், உணவு மற்றும் பொது விநியோக அமைச்சர் திரு ராம் விலாஸ் பாஸ்வான் இன்று நடத்தினார். ஏழைகள் மற்றும் தேவை இருப்போர் பசியில் தவிக்காமல் இருப்பதற்கும், தற்போதைய கோவிட்-19 பெருந்தொற்று சமயத்திலும், மழைக்காலத்திலும், எதிர்வரும் பண்டிகைக் காலத்திலும் அவர்கள் இலவச ரேஷன் பொருள்களைப் பெறும் வகையிலும் இந்தத் திட்டத்தை நவம்பர் இறுதி வரை நீட்டித்ததற்காக பிரதமர் திரு. நரேந்திர மோடிக்கு திரு பாஸ்வான் நன்றி தெரிவித்தார்.
இன்று, அதாவது 1 ஜூலை, 2020 அன்று தொடங்கும் பிரதமரின் ஏழைகள் மறுவாழ்வு உணவுத் திட்டத்தின் இரண்டாவது கட்டம் நவம்பர் 2020 இறுதி வரை அமலில் இருக்கும் என்று திரு பஸ்வான் ஊடகங்களிடம் தெரிவித்தார். இந்தக் காலகட்டத்தில், 80 கோடி தேசிய உணவுப் பாதுகாப்புச் சட்டப் பயனாளிகளுக்கு இலவசமாக மொத்தம் 200 லட்சம் மெட்ரிக் டன்கள் உணவு தானியங்கள் வழங்கப்படும். அதோடு, மொத்தம் 9.78 லட்சம் மெட்ரிக் டன்கள் பருப்புகளும் 20 கோடி குடும்பங்களுக்கு வழங்கப்படும். இரண்டு திட்டங்களையும், அதாவது பிரதமரின் ஏழைகள் மறுவாழ்வு உணவுத் திட்டம்-I மற்றும் பிரதமரின் ஏழைகள் மறுவாழ்வு உணவுத் திட்டம்-II ஆகியவற்றை ஒன்று சேர்த்தால், மொத்த செலவு சுமார் 1.5 லட்சம் கோடி ரூபாயாக இருக்கும் என்று அவர் தெரிவித்தார்.
ஊடகங்களிடம் பேசிய திரு. பஸ்வான், இந்தத் திட்டத்தின் கீழ், நாட்டிலுள்ள 80 கோடிக்கும் அதிகமான தேசிய உணவுப் பாதுகாப்புச் சட்டப் பயனாளிகளுக்கு, ஒரு நபருக்கு மாதத்திற்கு 5 கிலோ கூடுதல் உணவு தானியங்கள் மற்றும் ஒவ்வொரு குடும்பத்திற்கும் ஒரு கிலோ பருப்பு அவர்களின் வழக்கமான மாதாந்திர ஒதுக்கீட்டை தாண்டி கூடுதலாக தொடர்ந்து வழங்கப்படும் என்று தெரிவித்தார். இது தொடர்பாக மாநிலங்களுக்கும், யூனியன் பிரதேசங்களுக்கும் அமைச்சகத்தின் மூலம் 30 ஜூன், 2020 அன்று உத்தரவுகள் வழங்கப்பட்டுள்ளதாகவும் இலவச உணவு தானியங்களின் விநியோகத்தை உடனடியாகத் தொடங்கி அடுத்த ஐந்து மாதங்களுக்கு தொடர்ந்து வழங்க அனைத்து மாநிலங்களும், யூனியன் பிரதேசங்களும் அறிவுறுத்தப்பட்டுள்ளன. தற்போது கூடுதலாக 10 சதவீதம் உணவு தானியங்கள் மாநிலங்களுக்கும் யூனியன் பிரதேசங்களுக்கும் ஒதுக்கீடு செய்யப்பட்டுள்ளதாக கூறிய அவர், மாநிலங்கள் மற்றும் யூனியன் பிரதேசங்கள் கேட்கும் போது கூடுதலாக உணவு தானியங்கள் ஒதுக்கீடு செய்யப்படும் என்று தெரிவித்தார்.
(Visitor Counter : 136
பிரதமர் அலுவலகம்
நாட்டிலேயே முதன்முறையாக ஓட்டுநர் இல்லாத மெட்ரோ ரயில் சேவையை தில்லி மெட்ரோவின் மஜந்தா மார்க்கத்தில் வரும் 28-ஆம் தேதி பிரதமர் துவக்கி வைக்கிறார்
விமானநிலைய மார்க்கத்தில் முழுவதும் இயங்கக்கூடிய தேசியப் பொதுப் போக்குவரத்து அட்டை சேவையையும் பிரதமர் தொடங்கி வைக்கிறார்
இந்தியாவில் முதன் முறையாக ஓட்டுநர் இல்லாமல் இயக்கப்படும் ரயில் சேவையை தில்லி மெட்ரோவின் மஜந்தா மார்க்கத்திலும் , விமான நிலைய மார்க்கத்தில் முழுவதுமாக இயங்கக்கூடிய தேசியப் பொதுப் போக்குவரத்து அட்டை சேவையையும் பிரதமர் திரு. நரேந்திர மோடி 2020 டிசம்பர் 28 அன்று காலை 11 மணிக்கு காணொலி வாயிலாகத் தொடங்கி வைப்பார்.
புதிய வகையான இந்தத் தொழில்நுட்பங்களின் வாயிலாகப் புதியதொரு பயண அனுபவத்தையும், மேம்படுத்தப்பட்ட இணைப்பையும் பெறலாம். முழுவதும் தானியங்கி முறையில் இயங்குவதால் ஓட்டுநர் இல்லாத இந்த ரயில்களில் மனிதத் தவறுகள் களையப்படுகின்றன. மஜந்தா மார்க்கத்தில் இந்தச் சேவை துவக்கப்பட்ட பிறகு தில்லி மெட்ரோவின் பிங்க் மார்க்கத்திலும் 2021-ஆம் ஆண்டு மத்தியில் ஓட்டுநர் இல்லாத ரயில் சேவை இயக்கப்படும் என்று எதிர்பார்க்கப்படுகிறது.
விமான நிலையத்தில் முழுவதும் செயல்படுத்தப்படும் தேசியப் பொதுப் போக்குவரத்து அட்டையின் மூலம் ரூபே பற்று அட்டை வைத்திருப்பவர்கள் இந்த மார்க்கத்தில் புதிய போக்குவரத்து அட்டையைப் பயன்படுத்திப் பயணம் செய்யலாம். வரும் 2022-ஆம் ஆண்டுக்குள் தில்லி மெட்ரோ ரயில்கள் அனைத்திலும் இந்தச் சேவை விரிவுபடுத்தப்படும்.
-----
(
பாதுகாப்பு அமைச்சகம்
ஐக்கிய அரபு எமிரேட்ஸ் கடற்படையின் வல்லுநர் குழு இந்தியாவுக்குப் பயணம் மேற்கொண்டு இந்தியக் கடற்படை கட்டமைப்பு வசதிகளைப் பார்வையிட்டது
கர்னல் டாக்டர் அலி சைஃப் அலி மெஹ்ராஸி தலைமையிலான மூன்று உறுப்பினர்களைக் கொண்ட ஐக்கிய அரபு எமிரேட்ஸின் கடற்படை வானிலை மற்றும் கடலியல் நிபுணர் நான்கு நாள் பயணத்தின் போது இந்திய கடற்படையுடனான தொழில்முறை தொடர்புகள் குறித்து ஆலோசனை நடத்தியதுடன் இந்தியக் கடற்படை கட்டமைப்புகளைப் பார்வையிட்டது.
செப்டம்பர் 1 அன்று புதுதில்லியில் உள்ள பாதுகாப்பு அமைச்சகத்தின்  ஒருங்கிணைந்த தலைமையகத்தில்  இருதரப்பு சந்திப்பு நடைபெற்றது. அப்போது இரு கடற்படைகளும் வானிலை மற்றும் கடலியல் துறைகளில் பரஸ்பர ஒத்துழைப்பில் திருப்தியை வெளிப்படுத்தின. வானிலை மற்றும் கடலியல் துறைகளில் ஒத்துழைப்பை மேலும் அதிகரிக்க ஒப்புக்கொண்டன. கூட்டு ஆராய்ச்சி திட்டங்கள், அறிவுப் பரிமாற்றம் மற்றும் திறன் மேம்பாட்டு முன்முயற்சிகள் மூலம் பரஸ்பர நன்மைகளை அடைய முடியும் என இரு தரப்பினரும் தெரிவித்தனர்.
இரு நாட்டு கடற்படைகளின் பரஸ்பர நலன்களை கருத்தில் கொண்டு பயனுள்ள விவாதங்கள் நடைபெற்றன. இந்திய கடற்படை வழங்கிய அன்பான வரவேற்பு மற்றும் சிறந்த விருந்தோம்பலுக்கு ஐக்கிய அரபு எமிரேட்ஸ் தூதுக்குழுவின் தலைவர் கர்னல் டாக்டர் அலி சைஃப் அலி மெஹ்ராஸி நன்றி தெரிவித்தார். இந்தியக் கடற்படை உருவாக்கிய அதிநவீன தொழில்நுட்பங்கள், வழிமுறைகள் மற்றும் ஆராய்ச்சி திட்டங்களைக் காண்பதன் மூலம் சிறந்த அனுபவம் கிடைத்த்தாக ஐக்கிய அரபு எமிரேட்ஸ் வல்லுநர் குழு தெரிவித்தது.
PIB Headquarters
பல்துறை பணி உதவியாளர் பணிக்கான தேர்வு 30.04.2017, 14.05.2017, 28.05.2017 & 04.06.2017 தேதிகளில் நடைபெறும்
பணியாளர் தேர்வு ஆணையம், பல்துறை பணி உதவியாளர்  பணிக்காண ஆள் சேர்க்கை பல்வேறு மாநிலங்கள் மற்றும் யூனியன் பிரதேசங்களில் 30.04.2017, 14.05.2017, 28.05.2017, 04.06.2017 ஆகிய தேதிகளில் நடைபெற உள்ளது.
தென் மண்டலத்தில், பதினான்கு இடங்களில் இத்தேர்வு நடைபெற உள்ளது. தமிழ் நாட்டில், சென்னை, கோயம்புத்தூர், மதுரை, திருச்சி, திருநெல்வேலி ஆகிய இடங்களிலும், புதுச்சேரி, ஆந்திரா பிரதேசத்தில் குண்டூர், கர்னூல், ராஜமுந்தரி, திருப்பதி, விசாகப்பட்டினம் மற்றும் தெலுங்கானாவில் ஐதராபாத், நிஜாமாபாத் மற்றும் வாரங்கல் ஆகிய இடங்களில் நடைபெறும்.
இந்த தேர்வு காலை 10.00 மணி முதல் மதியம் 12.00 வரையும், மதியம் 02.00 முதல் 04.00 மணி வரையும் நடைபெறும்.
30.04.2017 மற்றும் 14.05.2017 நடைபெறவுள்ள தேர்வுக்கான மின்னணு நுழைவுச் சீட்டுகளை தென் மண்டல அலுவலகம் தனது இணையதளமான www.sscsr.gov.in விண்ணப்பதாரர்கள் பதிவிறக்கம் செய்து கொள்ளலாம். இது தொடர்பான தகவல் விண்ணப்பதாரர்களின் அலைபேசி எண்கள் மற்றும் மின் அஞ்சல் முகவரிகளுக்கு அனுப்பி வைக்கப்பட்டுள்ளது. 28.05.2017 மற்றும் 04.06.2017 அன்று தேர்வு எழுதும் விண்ணப்பதாரர்களுக்கான மின்னணு அனுமதி சீட்டு பணியாளர் தேர்வு ஆணையத்தின் இணையதளத்தின் 08.05.2017 மற்றும் 15.05.2017 வரை பதிவேற்றம் செய்யப்படும்.
மின்னணு அனுமதிச்சீட்டு மற்றும் அடையாள அட்டை இல்லாத விண்ணப்பதாரர்கள் தேர்வு எழுதுவதற்கான அனுமதி வழங்கப்பட மாட்டாது. அனைத்து விண்ணப்பதாரர்களும் தங்களின் மின்னணு அனமதிச்சீட்டைத் தவறாமல் பதிவிறக்கம் செய்து கொள்ளுமாறு கேட்டுக் கொள்ளப்படுகிறது.
இது குறித்த கேள்விகளுக்கு தென்மண்டல அலுவலகத்தின் எண்களான 044-28251139 , 9445195946 தொடர்பு கொள்ளவும் என்று பணியாளர் தேர்வு ஆணையத்தின் செய்திக் குறிப்பு தெரிவிக்கிறது.
பாதுகாப்பு அமைச்சகம்
11-வது இந்தியா – இத்தாலி ராணுவ ஒத்துழைப்புக் குழுக் கூட்டம்
11-வது இந்தியா – இத்தாலி ராணுவ ஒத்துழைப்புக் குழுக் கூட்டம், இத்தாலியின் ரோம் நகரில், 31 மே, 2022 முதல் 01, ஜூன் 2022 வரை நடைபெற்றது.
நீடித்த மற்றும் ஆயத்த நிலை அளவில், அவ்வப்போது பேச்சுவார்த்தை நடத்துவதன் வாயிலாக, இரு நாடுகளிடையேயான ராணுவ ஒத்துழைப்பை ஊக்குவிக்கும் நோக்கில் இந்தக் குழு அமைக்கப்பட்டது.
இந்தியாவின் சார்பில், ஒருங்கிணைந்த பணியாளர் பிரிவின் துணை உதவித் தலைவர் பிரிகேடியர் விவேக் நரங்க் மற்றும் இத்தாலி சார்பில் அந்நாட்டு ராணுவ பிரிகேடியர் ஜெனரல், அலெஸ்சாண்ட்ரோ கிராசனோ ஆகியோர் இந்தக் கூட்டத்திற்கு தலைமை வகித்தனர்.
இந்தக் கூட்டம் நட்பு ரீதியாக இணக்கமான சூழலில் நடைபெற்றது. இதில் இரு நாடுகளிடையே, தற்போது மேற்கொள்ளப்பட்டு வரும் ராணுவ ஒத்துழைப்பு நடைமுறைகளின் கீழ், புதிய முன்முயற்சிகளை மேற்கொள்வதுடன், இந்த ஒத்துழைப்புகளை மேலும் வலுப்படுத்துவது குறித்தும் விவாதிக்கப்பட்டது.
பிரதமர் அலுவலகம்
தந்தேராஸ் பண்டிகை தினத்தை முன்னிட்டு, மத்திய பிரதேசத்தில் பிரதமரின் வீடுவழங்கும் திட்டத்தின்  4.5 லட்சத்திற்கும்அதிகமான பயனாளிகளின் ‘கிரகப் பிரவேசம்’ நிகழ்வில் அக்டோபர் 22 ஆம் தேதி பிரதமர் பங்கேற்கிறார்
மத்திய பிரதேசத்தில் இந்த திட்டத்தின் கீழ் ரூ. 35000 கோடியில் ஏறக்குறைய 29 லட்சம் வீடுகள் கட்டப்பட்டுள்ளன
தந்தேராஸ் பண்டிகை தினத்தை முன்னிட்டு, மத்திய பிரதேசத்தில் பிரதமரின் வீடுவழங்கும் திட்டத்தின்  4.5 லட்சத்திற்கும் அதிகமான பயனாளிகளின் கிரகப் பிரவேச நிகழ்வு அக்டோபர் 22 ஆம் தேதி மத்திய பிரதேசம் சத்னாவில் நடைபெற உள்ளது. இந்த நிகழ்வில் பிரதமர் காணொலி காட்சி மூலம் பங்கேற்று சிறப்புரையாற்ற உள்ளார்.
நாட்டின் ஒவ்வொரு குடிமகனுக்கும் அனைத்து அடிப்படை வசதிகளுடன் ஒரு சொந்த வீடு வழங்குவது என்பது பிரதமரின் தொடர் முயற்சியாகும். பிரதமரின் வீடு வழங்கும் திட்டத்தில் மத்திய பிரதேசத்தில் இதுவரை சுமார் 38 லட்சம் வீடுகளுக்கு அனுமதி அளிக்கப்பட்டு, ரூ. 35000 கோடி செலவில் 29 லட்சம் வீடுகள் கட்டி முடிக்கப்பட்டுள்ளன.